Degouezhet eo karr-samm ar  baraer e korn ar ru vras o tegas un tammig buhez gantañ. A strolladoù bihan ech erru an dud, galvet gant ar chorn-skiltr. Kroget eo kêr da zihuniñ war-lerch un nozvezh re heñvel ouzh ar re all. Goulou-deiz eo choazh met ne savo ket an deiz forzh penaos, morse ne sav an deiz amañ. Abaoe pell neo ket bet gwelet an heol, bemdez e vezomp dindan an oabl teñval karget a goumoul ken na weler ket ken kribenn ar menezioù, du-hont er pellder. Ar sklêrijenn nemeti eo plaverezh sioul ul labous-mor en oabl, un takad  gwenn, dasskedus, o tegas da soñj emañ ar mor en un tu bennak.